Държавен вестник, бр. 98, 2008 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й  98
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 302
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение на Закона за гарантиране
на влоговете в банките, приет от ХL Народно
събрание на 30 октомври 2008 г.
Издаден в София на 4 ноември 2008 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
ЗАКОН
за изменение на Закона за гарантиране на
влоговете в банките (обн., ДВ, бр. 49 от 1998 г.;
изм., бр. 73, 153 и 155 от 1998 г., бр. 54 от 1999 г.,
бр. 109 от 2001 г., бр. 92 и 118 от 2002 г., бр. 31
и 39 от 2005 г., бр. 59, 64 и 86 от 2006 г., бр. 67
от 2008 г.)
§ 1. В чл. 4 ал. 1 се изменя така:
“(1) Фондът гарантира пълно изплащане на
сумите по влоговете на едно лице в една банка
независимо от броя и размера им до 100 000 лв.”
§ 2. В чл. 5, ал. 1 т. 9 се изменя така:
“9. пенсионните и осигурителните фондове,
с изключение на фондовете за допълнително
задължително пенсионно осигуряване;”.
Законът е приет от 40-то Народно събрание
на 30 октомври 2008 г. и е подпечатан с офици-
алния печат на Народното събрание.
Председател на Народното събрание:
Георги Пирински
5262
УКАЗ № 312
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за уреждане на някои трудови и осигури-
телни права на български граждани, приет от
ХL Народно събрание на 30 октомври 2008 г.
Издаден в София на 5 ноември 2008 г.
Президент на републиката: Георги Първанов
Подпечатан с държавния печат.
Министър на правосъдието: Миглена Тачева
ЗАКОН
за уреждане на някои трудови и осигурителни
права на български граждани
Чл. 1. Този закон урежда някои права по
Кодекса на труда, Кодекса за социално осигу-
ряване и по Закона за здравното осигуряване на
български граждани, задържани и осъдени от
съда в Бенгази по наказателно дело № 607/2003 г.
и от Апелативния съд в Бенгази по наказателно
дело № 213/2002 г.
Чл. 2. (1) Времето, през което лицата по чл. 1
са били задържани и са изтърпявали наложено-
то им наказание, се признава за:
1. трудов стаж по смисъла на Кодекса на
труда;
2. осигурителен стаж по смисъла на Кодекса
за социално осигуряване.
(2) За времето, признато за осигурителен
стаж по ал. 1, т. 2, се внасят осигурителни внос-
ки в размера за фонд “Пенсии” върху минимал-
ната работна заплата за 2007 г., които са за
сметка на републиканския бюджет.
(3) При пенсиониране доходът, върху който
са внесени вноските по ал. 2, не се взема пред-
вид за изчисляване на пенсиите по реда на Ко-
декса за социално осигуряване.
Чл. 3. (1) На лицата по чл. 1 се внасят здрав-
ноосигурителни вноски за времето от 25 юли
2007 г. до влизането в сила на този закон.
(2) Здравноосигурителните вноски по ал. 1
се внасят само за месеците, през които такива
се дължат и са в размер, изчислен върху мини-
малния месечен размер на осигурителния до-
ход за самоосигуряващите се лица, определен
със Закона за бюджета на държавното общест-
вено осигуряване в сила към момента на внася-
не на вноските.
(3) Здравноосигурителните вноски по ал. 1
са за сметка на републиканския бюджет.
Чл. 4. При пенсиониране към пенсиите за
трудова дейност на лицата по чл. 1 се изплаща
месечна добавка в размер на социалната пен-
сия за старост, която е за сметка на републи-
канския бюджет.
Преходна разпоредба
Параграф единствен. Осигурителните внос-
ки по чл. 2, ал. 2 и чл. 3 се внасят от Агенцията
за социално подпомагане в тримесечен срок от
влизането в сила на този закон по ред, опреде-
лен от министъра на финансите и министъра на
труда и социалната политика.
Законът е приет от 40-то Народно събрание
на 30 октомври 2008 г. и е подпечатан с офици-
алния печат на Народното събрание.
Председател на Народното събрание:
Георги Пирински
5406